
CENTRALIZUOTO VIDAUS AUDITO SKYRIAUS 2024 METŲ VEIKLOS
ATASKAITA

Šilalė
2025-01-29
                                 
            Centralizuotas vidaus audito skyrius (toliau – Skyrius) įsteigtas atlikti vidaus auditą  viešajame juridiniame asmenyje bei visuose jam pavaldžiuose ir (arba) jo valdymo sričiai priskirtuose viešuosiuose juridiniuose asmenyse.
Skyriuje 2024 m. gruodžio 31 d. dirbo 2 darbuotojai (toliau tekste – vidaus auditoriai): skyriaus vedėjas ir auditorius.
Skyriaus veikla buvo organizuojama pagal su Savivaldybės meru suderintą ir Savivaldybės administracijos direktoriaus patvirtintą 2024 m. veiklos planą, sudarytą atsižvelgiant į atliktą audituotinų subjektų rizikos vertinimo analizę. Skyriaus vidaus auditoriai vykdė nepriklausomą, objektyvią tyrimo ir  vertinimo veiklą, siekė užtikrinti Savivaldybės administracijos, jai pavaldžių ir jos valdymo sričiai priskirtų viešųjų juridinių asmenų, kurie valdo, naudoja savivaldybės turtą bei juo disponuoja, veiklos gerinimą. Skyriaus vidaus auditoriai prieš atlikdami vidaus auditus savarankiškai rengė audito programas, pasirinko audito procedūras ir siekė, kad vidaus auditas būtų atliktas išsamiai, o nustatyti pažeidimai būtų pagrįsti patikimais įrodymais ir dokumentais. Su kiekvienu parengtu vidaus audito ataskaitos projektu buvo supažindinti audituojamų įstaigų vadovai ir vyr. buhalteriai bei aptartos nustatytos klaidos ir galimybės jas ištaisyti. 
Skyriaus vidaus auditoriai 2024 m. atliko 8 vidaus auditus.  
Savivaldybės administracijoje 2024 m. atliko 3 vidaus auditus: 1) Administracinės naštos mažinimo priemonių vykdymo vertinimas už 2023 m. II pusmetį; 2) Administracinės naštos mažinimo priemonių vykdymo vertinimas už 2024 m. I pusmetį, vykdant Lietuvos Respublikos administracinės naštos mažinimo įstatymo 7 straipsnio 3 dalies reikalavimą; 3) 2019–2023 metų kadencijos Šilalės rajono savivaldybės tarybos narių išlaidų pagrįstumo ir teisėtumo vertinimas.
Biudžetinėse įstaigose atliko 2 vidaus auditus: 1) Šilalės r. Pajūrio Stanislovo Biržiškio gimnazijos veiklos vertinimas ir 2) Šilalės r. Laukuvos Norberto Vėliaus gimnazijos  veiklos vertinimas. 
Viešosiose įstaigose atliko 3 vidaus auditus: 1) Kaltinėnų pirminės sveikatos priežiūros centro viešųjų pirkimų ir darbo sutarčių sudarymo vertinimas; 2) Kvėdarnos ambulatorijos viešųjų pirkimų ir darbo sutarčių sudarymo vertinimas; 3) Šilalės pirminės sveikatos priežiūros centro viešųjų pirkimų ir darbo sutarčių sudarymo vertinimas. 
Vidaus auditoriai, laikydamiesi patvirtintų profesinės etikos taisyklių, atlikdami vidaus auditus buvo objektyvūs ir nešališki, susilaikė nuo išankstinio viešo vertinimo.
Vidaus auditoriai, atlikdami vidaus auditus, tikrino ir vertino audituojamų subjektų vidaus kontrolės funkcionavimą, rizikos valdymą, kaip valdomas, naudojamas valstybės ir savivaldybės turtas ir juo disponuojama, ar jis naudojamas taupiai ir racionaliai, pagal norminius teisės aktus ir sutartis, ar jų veikla atitiko įstatymus ir kitus norminius teisės aktus, ar pasiekti nustatyti tikslai ir uždaviniai, ar savivaldybės ir Valstybės biudžeto lėšos buvo naudojamos taupiai ir pagal paskirtį, ar vykdomos administracinės naštos mažinimo priemonės, numatytos Šilalės rajono savivaldybės 2023–2026 metų strateginiame veiklos plane, ar Šilalės rajono savivaldybės tarybos narių 2019–2023 metų kadencijos išlaidos buvo panaudotos teisėtai, vadovaujantis Lietuvos Respublikos įstatymais, Vyriausybės nutarimais, kitais Lietuvos Respublikos norminiais teisės aktais,  Tarybos sprendimais ir kt.  
Atlikdami vidaus auditus, nustatė pažeidimus priskaičiuojant darbuotojams darbo užmokestį, sudarant Darbo sutartis, skaičiuojant kelionės išlaidų kompensaciją pedagoginiams darbuotojams. Nustatyta atvejų, kai be atrankos / konkurso priėmė į darbą darbuotojus. Nustatyta neatitikimų teisės aktų reikalavimams apskaitant ilgalaikį turtą.  Vykdant viešuosius pirkimus ne visada buvo laikomasi Viešųjų pirkimų įstatymo nuostatų reikalavimų, nes nustatyta atvejų, kai prekės ir paslaugos buvo įsigyjamos nevykdant viešųjų pirkimų procedūrų. Pateikė pastebėjimus dėl dokumentų registravimo ir tvarkymo dokumentų valdymo sistemoje „Kontora“. 
Atliekant  2019–2023 metų kadencijos Šilalės rajono savivaldybės tarybos narių išlaidų pagrįstumo ir teisėtumo vertinimo vidaus auditą nustatyti pažeidimai teisės aktų reikalavimams, kurie galimai turi nusikalstamos veikos požymių.  Vidaus kontrolės nebuvimas  neatitiko  Vidaus kontrolės ir vidaus audito įstatymo 4 straipsnio 1 dalies  2 punkte nurodyto vidaus  kontrolės tikslo užtikrinti, kad savivaldybės turtas būtų apsaugotas nuo sukčiavimo, iššvaistymo, pasisavinimo, neteisėto valdymo, naudojimo ir disponavimo juo  ar kitų neteisėtų veikų. Informavus 2019–2023 metų kadencijos Šilalės rajono savivaldybės tarybos narius, kuriems buvo kompensuotos galimai netinkamos finansuoti išlaidos tarybos nario veiklai vykdyti, jie dalį lėšų grąžino.  Į Savivaldybės biudžetą  vidaus audito metu grąžino 21215,82 Eur, iki  2024 m. gruodžio 31 d. grąžino 1512,21 Eur, viso 22728,03 Eur. Vidaus audito ataskaita buvo perduota Lietuvos Respublikos specialiųjų tyrimų tarnybai, kuri pradėjo ikiteisminį tyrimą dėl galimai netinkamo lėšų panaudojimo. Tyrimą iki šiol atlieka Policijos departamento prie Lietuvos Respublikos vidaus reikalų ministerijos Imuniteto valdybos Klaipėdos apygardos skyrius, kuriam buvo pateikti visi originalūs dokumentai ir kiti dokumentai, patvirtinantys tarybos narių išlaidas susijusias su tarybos narių veikla. 
              Taip pat atliekant vidaus auditą Šilalės r. Pajūrio Stanislovo Biržiškio gimnazijoje  buvo nustatyti pažeidimai, kurie galimai turėjo nusikalstamos veikos požymių. Dėl to buvo kreiptasi į Klaipėdos apygardos prokuratūros Tauragės apylinkės prokuratūrą (toliau – Prokuratūra), kad  įvertintų ir priimtų procesinius sprendimus dėl vidaus audito ataskaitoje nustatytų pažeidimų ir galimai padarytos nusikalstamos veikos.  Prokuratūra, atlikusi ikiteisminį tyrimą dėl galimo turto iššvaistymo, jį nutraukė nenustačius nusikalstamos veikos, numatytos LR BK 184 str. 1 d., požymių. 
Įvertinę audituotų subjektų vidaus kontrolės funkcionavimą bei galimą rizikos veiksnių įtaką, 2024 m. vidaus auditoriai vidaus audito ataskaitose pateikė 47 rekomendacijas kaip sustiprinti vidaus kontrolės procedūras ir rizikos valdymą viešajame juridiniame asmenyje bei padėti įgyvendinti veiklos tikslus. Iš pateiktų 47 rekomendacijų audituojamieji subjektai nurodė, kad 24 rekomendacijas įgyvendins per 2024 metus, o likusių  23 rekomendacijų įgyvendinimo terminą nurodė 2025 metus. 




1 diagrama Pateiktos ir įgyvendintos rekomendacijos 2024 m. 
,
2 diagrama Rekomendacijų įgyvendinimas 2022-2024 m.

Palyginus praėjusių 3 metų rekomendacijų įgyvendinimą, kurioms suėjo įgyvendinimo terminas, nustatyta, kad pateiktų rekomendacijų įgyvendinimas procentais sudarė: 2022 m. – 88 proc., 2023 m. – 96 proc., 2024 m. –100 proc.
Vidaus auditoriai pažangos stebėjimą atliko stebėdami ir dokumentuodami, kaip vykdomos vidaus audito ataskaitose pateiktos rekomendacijos, ar gerinama padėtis audituotame subjekte. Atlikę rekomendacijų įgyvendinimo kontrolę vidaus auditoriai surašė pažymas apie vidaus audito ataskaitoje pateiktų rekomendacijų įgyvendinimą.               







Centralizuoto vidaus audito skyriaus vedėja                                          Rasa Monkevičienė                                                                                                 
Pateiktos ir įgyvendintos rekomendacijos 2024 m. 

Pateiktų rekomendacijų skaičius 2024 m.	
ŠILALĖS R. PAJŪRIO STANISLOVO BIRŽIŠKIO GIMNAZIJOS  VEIKLOS VERTINIMAS	2019–2023 METŲ KADENCIJOS ŠILALĖS RAJONO SAVIVALDYBĖS TARYBOS NARIŲ IŠLAIDŲ PAGRĮSTUMO IR TEISĖTUMO VRTINIMAS	ŠILALĖS R. LAUKUVOS NORBERTO VĖLIAUS GIMNAZIJOS VEIKLOS VERTINIMAS	VIEŠOSIOS ĮSTAIGOS KALTINĖNŲ PIRMINĖS SVEIKATOS PRIEŽIŪROS CENTRO VIEŠŲJŲ PIRKIMŲ IR DARBO SUTARČIŲ SUDARYMO VERTINIMAS	VIEŠOSIOS ĮSTAIGOS KVĖDARNOS AMBULATORIJOS VIEŠŲJŲ PIRKIMŲ IR DARBO SUTARČIŲ SUDARYMO VERTINIMAS	VIEŠOSIOS ĮSTAIGOS ŠILALĖS PIRMINĖS SVEIKATOS PRIEŽIŪROS CENTRO VIEŠŲJŲ PIRKIMŲ IR DARBO SUTARČIŲ SUDARYMO VERTINIMAS	15	1	6	5	16	4	Įgyvendintų rekomendacijų skaičius 2024 m.	
ŠILALĖS R. PAJŪRIO STANISLOVO BIRŽIŠKIO GIMNAZIJOS  VEIKLOS VERTINIMAS	2019–2023 METŲ KADENCIJOS ŠILALĖS RAJONO SAVIVALDYBĖS TARYBOS NARIŲ IŠLAIDŲ PAGRĮSTUMO IR TEISĖTUMO VRTINIMAS	ŠILALĖS R. LAUKUVOS NORBERTO VĖLIAUS GIMNAZIJOS VEIKLOS VERTINIMAS	VIEŠOSIOS ĮSTAIGOS KALTINĖNŲ PIRMINĖS SVEIKATOS PRIEŽIŪROS CENTRO VIEŠŲJŲ PIRKIMŲ IR DARBO SUTARČIŲ SUDARYMO VERTINIMAS	VIEŠOSIOS ĮSTAIGOS KVĖDARNOS AMBULATORIJOS VIEŠŲJŲ PIRKIMŲ IR DARBO SUTARČIŲ SUDARYMO VERTINIMAS	VIEŠOSIOS ĮSTAIGOS ŠILALĖS PIRMINĖS SVEIKATOS PRIEŽIŪROS CENTRO VIEŠŲJŲ PIRKIMŲ IR DARBO SUTARČIŲ SUDARYMO VERTINIMAS	15	1	6	2	Rekomendacijų skaičius, kurių įgyvendinimas tęsiamas 2025 m.	
ŠILALĖS R. PAJŪRIO STANISLOVO BIRŽIŠKIO GIMNAZIJOS  VEIKLOS VERTINIMAS	2019–2023 METŲ KADENCIJOS ŠILALĖS RAJONO SAVIVALDYBĖS TARYBOS NARIŲ IŠLAIDŲ PAGRĮSTUMO IR TEISĖTUMO VRTINIMAS	ŠILALĖS R. LAUKUVOS NORBERTO VĖLIAUS GIMNAZIJOS VEIKLOS VERTINIMAS	VIEŠOSIOS ĮSTAIGOS KALTINĖNŲ PIRMINĖS SVEIKATOS PRIEŽIŪROS CENTRO VIEŠŲJŲ PIRKIMŲ IR DARBO SUTARČIŲ SUDARYMO VERTINIMAS	VIEŠOSIOS ĮSTAIGOS KVĖDARNOS AMBULATORIJOS VIEŠŲJŲ PIRKIMŲ IR DARBO SUTARČIŲ SUDARYMO VERTINIMAS	VIEŠOSIOS ĮSTAIGOS ŠILALĖS PIRMINĖS SVEIKATOS PRIEŽIŪROS CENTRO VIEŠŲJŲ PIRKIMŲ IR DARBO SUTARČIŲ SUDARYMO VERTINIMAS	3	16	4	



Rekomendacijų įgyvendinimas 2022 m. - 2024 m.  

Pateiktų rekomendacijų skaičius 	
2022 metai	2023 metai	2024 metai 	21	28	47	Rekomendacijų skaičius, kurių įgyvendinimo terminas – einamieji metai	
2022 metai	2023 metai	2024 metai 	17	26	24	Įgyvendintų rekomendacijų skaičius, kurioms einamaisiais metais suėjo įgyvendinimo terminas	
2022 metai	2023 metai	2024 metai 	15	25	24	





